கேள்வி: தொட்டச்சேரி சின்னம்மு அம்மா - வாழ்க்கை வரலாறு பற்றி தகவல் சொல்.
பதில்: தொட்டச்சேரி சின்னம்மு அம்மா 1900 ஆம் ஆண்டில் இன்றைய கேரளாவின் திருச்சூர் மாவட்டத்தில் உள்ள பழையன்னூரில் பிறந்தார். சுவாதித் திருநாள் ராம வர்மாவின் அரசவையில் இருந்த பரமேசுவர பாகவதரின் வழிகாட்டுதலின் கீழ், பாலக்காடு மாவட்டம் பிராந்தியத்தில் உள்ள நாயர் வீடுகளில் மோகினியாட்டம் நடனம் கற்பிக்கப்பட்டு வந்தது. சின்னம்மு அம்மா இந்த நாயர் குடும்பத்தைச் சேர்ந்தவர். சிறு வயதிலேயே புகழ்பெற்ற மோகினியாட்டம் குருவான களமொழி கிருஷ்ண மேனனின் சீடராகி மோகினியாட்டத்தில் தேர்ச்சி பெற்றார். சின்னம்மு அம்மா தனது பதின்மூன்றாவது வயதில் தனது படிப்பை முடித்தார். திருச்சூர் அருகே உள்ள கொரட்டி என்ற ஊரைச் சேர்ந்த ஏ. கிருஷ்ண பணிக்கர் மற்றும் டி. நாராயணன் நாயர் ஆகியோரின் கீழ் அவர் படித்தார். இவர்மேடையில் நடனமாடும்போது கிருஷ்ண பணிக்கர் இவருக்கு நாட்டுவனராக இருந்தார். சின்னம்மு அம்மா ஆகஸ்ட் 4,1977 அன்று இறந்தார்.
கேள்வி: தொட்டச்சேரி சின்னம்மு அம்மா - தொழில் வாழ்க்கை குறித்து விரிவாக சொல்லுங்கள்.
பதில்: மோகினியாட்டம் மறுமலர்ச்சியில் சின்னம்மு அம்மா முக்கிய நபராக இருந்தார். 20 ஆம் நூற்றாண்டின் முற்பகுதியில், கேரளாவில் ஒரே பெண்கள் பாரம்பரிய நடனமான மோகினியாட்டம் கிட்டத்தட்ட அழிந்து போகும் விளிம்பில் இருந்தது. கவிஞர் வள்ளத்தோள் நாராயண மேனன் கேரளாவின் கலைகளை புதுப்பிக்கவும் பாதுகாக்கவும் கலாமண்டலம் நிறுவியபோது, அங்கு மோகினியாட்டத்தை கற்பிக்க யாரையாவது கண்டுபிடிப்பதில் கூட அவருக்கு சிரமம் ஏற்பட்டது. கதகளி தோன்றும் பெண் வேடங்களில் மோகினியாட்டத்தின் சில பகுதிகளையும் அவர் சேர்த்தார். ஆலும் 1932 மற்றும் 1937 ஆம் ஆண்டுகளில் மோகினியாட்டத்தை புதுப்பிக்க அவர் மேற்கொண்ட முயற்சிகள் தோல்வியடைந்தன. அந்த நேரத்தில், இந்த நடன வடிவத்தை நிகழ்த்துவது வெறுக்கத்தக்கதாகக் கருதப்பட்டது, எனவே அதைக் கற்றுக்கொள்ளவோ கற்பிக்கவோ யாரும் முன்வரவில்லை. இதற்கிடையில், 1950 ஆம் ஆண்டில், வள்ளத்தோளின் பிறந்தநாளில் மோகினியாட்டம் நிகழ்த்த சின்னம்மு அம்மா கலாமண்டலம் சென்றார். இந்த நிகழ்ச்சியைப் பார்த்து, கலாமண்டலத்தில் கற்பிக்குமாறு வள்ளத்தோள் இவரை அழைத்தா. 1950 ஆம் ஆண்டில், சின்னம்மு அம்மா மோகினியாட்டம் ஆசிரியராக அங்கு நுழைந்தார். தனது இளமை பருவத்தில் இந்த நடனத்தில் தேர்ச்சி பெற்ற சின்னம்மு அம்மா, பின்னர் அதைத் தொடரவில்லை. பல தூண்டுதல்களுக்கும் கோரிக்கைகளுக்கும் பிறகு கலாமண்டலத்தில் ஆசிரியர் பதவியை ஏற்றுக்கொண்டார். கலாமண்டலம் சத்யபாமா, கலாமண்டலம் சந்திரிகா, கலாமண்டலம் ஹேமாவதி உள்ளிட்ட முக்கிய நடனக் கலைஞர்கள் இவரது சீடர்களாக இருந்தனர். சின்னம்மு அம்மா 1963 இல் அங்கிருந்து ஓய்வு பெற்றார். மோகினியாட்டத்தின் சீர்திருத்த செயல்முறைகளின் போது, 1950 களில், சின்னம்மு அம்மாவால் நினைவுகூரப்பட்ட மோகினியாட்டம் நடனத்தின் ஆறு அடிப்படை வடிவங்களின் பாரம்பரிய பயிற்சியில் கலாமண்டலம் கவனம் செலுத்தியது. இவரது பாணி மெதுவான சொற்பொழிவு, மென்மையான உடல் அசைவுகள் மற்றும் பண்பட்ட நடிப்பு ஆகியவற்றால் வகைப்படுத்தப்பட்டது.